Správa zo zahraničnej pracovnej cesty 

1. Účastník ZPC:

Titul, meno a priezvisko:   	RNDr. Jana Ščevíková
Pracovisko:                         	OOPVZ ORP SŠFEÚ, MŠVVaŠ SR, Stromová 1, 813 30 Bratislava
Pracovné zaradenie:         	hlavný štátny radca
Funkcia:			projektový manažér
Znalosť jazykov:                	AJ,NJ, RJ

Titul, meno a priezvisko:   	Ing. Daniel Kuštek
Pracovisko:                         	OOPVZ ORP SŠFEÚ, MŠVVaŠ SR, Stromová 1, 813 30 Bratislava
Pracovné zaradenie:         	hlavný štátny radca
Funkcia:			projektový manažér
Znalosť jazykov:                  AJ, NJ, FJ, ŠpJ

2. Zahraničná pracovná cesta:

Štát:                                     	Nemecko
Mesto:                                 	Berlín 
Vykonaná v dňoch:             	25.04. – 27.04.2012
Prijímajúca organizácia:    	European Academy for Taxes, Economics & Law
Účel cesty:                   	Účasť na seminári „Technical Assistance for European Structural Funds“
Spôsob financovania:          	Vreckové, stravné, cestovné, ubytovanie a účastnícky poplatok hradilo MŠVVaŠ SR z technickej pomoci.

3. Rámcový program pobytu:

25.04.2012	10:00		Odchod z Bratislavy (autobus)
	15:10		Príchod do Berlína
	
26.04.2012 	08:30 – 17:00	Účasť na seminári „Technical Assistance for European Structural Funds“

27.04.2012	09:00 – 12:30	Účasť na seminári „Technical Assistance for European Structural Funds“
	15:10		Odchod z Berlína (lietadlo)
	18:40		Príchod do Bratislavy

4. Stručný priebeh rokovaní, resp. študijného pobytu:

Deň 1:

Seminár „Technical  Assistance for European Structural Funds“ sa začal o 8:30 registráciou účastníkov. Zúčastnili sa ho manažéri technickej pomoci z deviatich členských štátov Európskej únie (Bulharsko, Česko, Chorvátsko, Litva, Maďarsko, Poľsko, Rumunsko, Slovensko, Slovinsko) ako aj jeden zástupca Európskej banky pre obnovu a rozvoj. 

Na úvod seminára zisťoval Andrew Luff, odborný poradca pre štrukturálne fondy a bývalý vedúci Programov Európskych štrukturálnych fondov na Východoanglickej rozvojovej agentúre, vyzval jednotlivých účastníkov seminára, aby sa predstavili a uviedli, o ktoré časti problematiky štrukturálnych fondov by mali najväčší záujem s tým, že daným témam sa bude venovať väčší priestor.
Po tomto úvode sa ujala slova Sonja Maurus, programová manažérka Južného a východného regionálneho združenia z Írska. Jej prednáška pod názvom „Planning for Technical Assistance beyond 2013“  sa týkala najmä ukončovania projektov technickej pomoci v súčasnom programovom období a prípravy na nové programové obdobie 2014 – 2020. Na začiatok však prednášajúca ozrejmila legislatívne základy na úrovni EÚ, z ktorých vychádza technická pomoc (čl. 4 (3) nariadenia Rady (ES) 1083/2006. Uviedla taktiež orgány, ktoré môžu byť financované z technickej pomoci a tak isto aj aktivity týchto orgánov, ktoré možno z technickej pomoci financovať. Následne prešla k aktivitám, ktoré sú potrebné pre správne ukončenie a uzavretie operačného programu v rámci súčasného programového obdobia a tak isto dala aj odporúčania na základe skúseností z predchádzajúcich programových období. Z týchto odporúčaní plynulo prešla do prípravy nasledujúceho programového obdobia, najmä k príprave rozpočtu, novým pravidlám oprávnenosti, spolufinancovaniu operačných programov v rámci nového rozdelenia regiónov EÚ ako aj k novým požiadavkám na riadenie programov v rámci návrhov nariadení 2014 – 2020.   
Následne sa slova opäť ujal Andrew Luff, ktorý sa venoval oprávnenosti výdavkov v rámci technickej pomoci. Na začiatok uviedol legislatívne základy na úrovni EÚ (nariadenia 1083/2006 a 1828/2006), z ktorých vychádzajú jednotlivé členské štáty pri posudzovaní oprávnenosti výdavkov. Následne uviedol príklad národnej oprávnenosti výdavkov na príklade Anglicka.   Po všeobecnom teoretickom úvode boli jednotliví účastníci rozdelení do pracovných skupín v rámci ktorých riešili príklady oprávnenosti výdavkov a mali taktiež nejaké príklady vymyslieť na základe vlastných skúseností a problémov z vlastných operačných programov. Záverom z tejto prednášky bolo totiž, že v každom členskom štáte sa za oprávnené považujú rôzne výdavky a cieľom práce v skupinách bolo túto problematiku prediskutovať a vymeniť si tak skúsenosti.
Popoludní opäť prednášal Andrew Luff a jeho krátka prednáška sa týkala prijímateľov technickej pomoci z ESF a ERDF. Táto prednáška bola nadstavbou k úvodnej prednáške Sonje Maurus a podrobnejšie rozobrala oprávnených prijímateľov technickej pomoci, teda orgány, ktoré sú oprávnené financovať svoje aktivity za prostriedkov určených na technickú pomoc. Na príkladoch Rakúska, či Anglicka ilustroval štruktúru financovania Riadiaceho orgánu, certifikačného orgánu alebo sprostredkovateľského orgánu pod riadiacim orgánom, ako prijímateľov technickej pomoci. Následne uviedol povinnosti prijímateľov technickej pomoci, ktoré vychádzajú z čl. 8 nariadenia 1828/2006. Hneď potom nasledovala Sonja Maurus, ktorá sa venovala schvaľovaciemu procesu a uzavretiu zmluvy v rámci projektov technickej pomoci, čo nezahŕňa len prípravu projektovej dokumentácie, ale aj potrebu úpravy programovej dokumentácie. Následne sa taktiež venovala indikátorom technickej pomoci ako aj horizontálnym prioritám.  Úvodom definovala indikátor ako taký, následne aj účel sledovania indikátorov a rozdelenie indikátorov. V ďalšej časti prednášky sa venovala požiadavkám na indikátory po roku 2014, teda v novom programovom období. Ozrejmila ako vyberať indikátory tak aby boli „SMART“, teda S – špecifické (specific), M – merateľné (measurable), A – dosiahnuteľné (achievable), R – relevantné (relevant) a T – časovo príslušné (time-related). Následne sa venovala využitiu indikátorov v technickej pomoci, ich zberu, monitorovaniu a vyhodnoteniu. Na záver teoretickej časti prednášky uviedla prednášajúca taktiež príklady horizontálnych priorít. A jednotlivé články nariadenia 1083/2006 na základe ktorých sa požaduje od členských štátov EÚ, aby do svojich programov tieto horizontálne priority zapracovali. V rámci tejto, poslednej, prednášky, v jej praktickej časti, boli účastníci opäť rozdelení do skupín za účelom vyhodnocovania príkladov indikátorov technickej pomoci ako aj výmeny skúseností z jednotlivých členských štátov.

Súhrnný program 1. Dňa:

08:30 – 09:00 registrácia účastníkov
09:00 – 09:45 úvod do seminára
09:45 – 10:15 Plánovanie technickej pomoci po roku 2013 
10:15 – 10:45 Oprávnenosť výdavkov

11:15 – 12:00 Oprávnenosť výdavkov  - praktické cvičenia
12:00 – 12:45 Výsledky 1. časti seminára a diskusia

14:00 – 14:15  Prijímatelia technickej pomoci z ESF a ERDF
14:15 – 14:45 	Ako najlepšie zvládnuť schvaľovací proces a pripraviť a uzavrieť zmluvu s prijímateľom?  
14:45 – 15:00 Výsledky 2. časti seminára a diskusia

15:30 – 16:00 	Ako používať indikátory na meranie efektivity a prierezových tém (horizontálnych priorít) v technickej pomoci?
16:00 – 16:45 Výkonnostné ukazovatele a prierezové témy v technickej pomoci
16:45 – 17:00 Výsledky 3. časti seminára a diskusia

Deň 2:

Druhý deň seminára sa začal o 9:00 stručným zhodnotením prednášok predchádzajúceho dňa. Po tomto zhodnotení nasledovala hodnotná prednáška Sonje Maurus, ktorá sa týkala monitorovania projektov technickej pomoci. Prednášajúca v nej definovala monitorovanie ako také, ďalej legislatívne základy na úrovni EÚ, administratívne monitorovanie (od stola) ako aj kontroly na mieste. Na záver zhrnula skúsenosti zo súčasného ako aj z predchádzajúcich programových období.  Táto prednáška bola následne doplnená prednáškou Andrewa Luffa ohľadom auditov v technickej pomoci. V rámci tejto prednášky prednášajúci stručne prezentoval funkcie orgánu auditu, legislatívne základy na úrovni EÚ, príklady a analýzu najčastejších chýb a zistení z auditov za roky 2006 – 2009 vo všeobecnosti ako aj príklady auditov na technickej pomoci. Obe prednášky boli veľmi užitočné a navyše, boli opäť doplnené o workshop v malých skupinách, kde si účastníci seminára mohli vymieňať skúsenosti a diskutovať o problémoch v rámci danej problematiky v ich domovských krajinách. Po ukončení tejto praktickej časti seminára sa zhodnotil blok týkajúci sa monitorovania a auditu technickej pomoci a otvoril sa priestor pre diskusiu v rámci celej veľkej skupiny.
Ďalší blok prednášok, ktorý nasledoval, sa týkal uzatvárania operačného programu a hodnotenia. Najprv to bola prednáška Andrewa Luffa, ktorá sa týkala plánovania uzatvárania operačných programov a po nej ten istý prednášajúci hovoril aj dosiahnutí pridanej hodnoty z evalvačnej stratégie. Tento blok sa opäť ukončil zhodnotením a priestorom na diskusiu. V rámci prednášky týkajúcej sa uzatvárania operačného programu sa prednášajúci venoval legislatívnym požiadavkám na uzatvorenie programov. Následne prezentoval podmienky, ktoré je potrebné zohľadniť pri plánovaní uzatvárania programu . ďalej sa venoval ukončovaniu na úrovni projektov ako aj na úrovni programu a taktiež zdrojom potrebným pre úspešné ukončenie operačného programu v súčasnom programovom období. Pri tejto prednáške prednášajúci uviedol aj vlastné skúsenosti pri ukončovaní operačného programu z Anglicka z programového obdobia 2000 – 2006.  
Na záver sa zhodnotil seminár ako celok a prešli sa jednotlivé témy, ktoré uviedli jednotliví účastníci na začiatku seminára ako tie, ktoré by ich zaujímali najviac. Seminár splnil očakávania všetkých zúčastnených. Po tomto zistením bol seminár ukončený. Pred jeho úplným záverom však ešte všetci zúčastnení vyplnili dotazníky za účelom prieskumu kvality vzdelávacej aktivity  a následne im boli vydané certifikáty potvrdzujúce účasť na seminári. 

Súhrnný program 2. dňa:

09:00 – 09:15 Uvítanie a stručné zhrnutie prvého dňa
09:15 – 09:30 Ako monitorovať technickú pomoc v ESF a ERDF
09:30 – 09:45 Audit technickej pomoci
09:45 – 10:15 Monitoring a audit technickej pomoci – praktické otázky
10:15 – 10:30 Výsledky 4. časti seminára a diskusia

11:00 – 11:30 Plánovanie uzatvárania operačných programov
11:30 – 11:45 Ako dosiahnuť pridanú hodnotu z evalvačnej stratégie
11:45 – 12:00 Výsledky 5. časti seminára a diskusia
12:00 – 12:30 Zhrnutie celého seminára a záverečná diskusia, ukončenie seminára a vydanie certifikátov

5. Odporúčané závery:

Nakoľko sa seminár týkal technickej pomoci a informácie na ňom prezentované boli relevantné a poskytovali ucelený prehľad o problematike technickej pomoci, rovnako ako aj pre možnosť zdieľania informácií, skúseností ale aj problémov s účastníkmi z iných členských štátov EÚ, autori správy odporúčajú účasť na seminári aj ďalším zamestnancom, ktorí majú vo svojej pracovnej náplni agendu týkajúcu sa technickej pomoci. Osobitný prínos vidia autori správy pre zamestnancov odboru metodiky a technickej pomoci  ako aj relevantných zamestnancov sekretariátu sekcie štrukturálnych fondov EÚ. 

6.   Prehľad prinesenej dokumentácie a miesto jej uloženia

Prinesená dokumentácia, súbor prezentácii, sa nachádza u autorov správy a na požiadanie je k dispozícii.

7.   Osobitne vyhodnotený očakávaný prínos ZPC

Všetky prednášky boli veľmi užitočné, nakoľko priamo súviseli s technickou pomocou, hlavnou pracovnou náplňou autorov správy. Za pridanú hodnotu autori správy považujú taktiež možnosť diskusie s inými účastníkmi z ďalších členských štátov EÚ a porovnanie si výsledkov a skúseností v rámci problematiky.
Navyše časti seminára, ktoré sa týkali prípravy na ukončovanie súčasného programového obdobia ako aj prípravy nového programového obdobia boli osobitným prínosom pre ďalšie pôsobenie v oblasti štrukturálnych fondov.  

8.    Spôsob zverejnenia výsledkov ZPC, prenos získaných informácií

Výsledky ZPC budú prezentované na najbližšej porade O OPVZ

Súhlasím so zverejnením správy na internete.

Správu vypracoval: 

RNDr. Jana Ščevíková

Ing. Daniel Kuštek 

Dátum: 04. 05 2012

So správou súhlasí: 

Mgr. Veronika Paľková, vedúca OOPVZ 

RNDr. Dušan Hudec, RORP

Správu schválil: 

Mgr. Roderik Klinda, GR SŠFEÚ